**Referat fra styremøte tirsdag 23. oktober 2018 kl. 18 på møterommet Svalsberget i Publikumsbygget.**

Til stede: Fredrik Steineke, Astrid Stensaas, Harald Snekvik, og Tove Malde

Fraværende: Monica Aase, Svein Ove Hojem, Per Kåre Grønvold, Gaute Myhre

**Sak 71/18: Godkjennelse av referat fra styremøtet 25. september då.**

Referatet ble godkjent.

**Sak 72/18: Vedtekter for Trøndelag Folkemuseums Venners fond. Overføring av midler fra fondet til Venneforeningens bankkonto?**

Monica Aase sjekker når fondet ble etablert, og hvilke regler som gjelder ved bruk av fondet?

**Sak 73/18: Økonomi. Hvordan øke inntekter og redusere utgifter. Nye inntjeningsmuligheter? Endring av kontingentsatsene? Medlemsarrangementer, «gratis» eller egenandel?**

Styret foreslår å øke medlemskontingenten på enkeltmedlemsskap fra kr. 300.- til kr. 350.-, og honnør fra kr. 250.- til kr. 300.-. De andre kontingentene forblir uendret.

Slik listen over medlemmer ser ut nå har vi ca. 800 vanlige og 29 livsvarige medlemmer. Fredrik Steineke og Monica Aase går gjennom medlemslisten, og sender ut faktura for årskontingent i januar 2019 med email og SMS. Monica Aase jobber stadig med å finne/oppdatere medlemmenes email-adresser og mobilnummer. Det er mye å spare på å bruke e-mail og SMS. Vi har ennå 10 – 15 medlemmer som ikke har e-post eller SMS. De får faktura for kontingenten i posten

Det ble også foreslått å arbeide for å få flere bedrifter til å sponse museet. For eksempel kunne vi be apotekene på Sverresborg til å sponse Apotekhagen?

Styret følger opp spørsmålet om økonomi når vi er mer fulltallige.

**Sak 74/18: Medlemmer. Ivaretaking av passive og aktive medlemmer.**

Styret diskuterte hvordan vi skal ivareta aktive og passive medlemmer. Det var enighet om å definere aktive medlemmer de som har arbeidet minst 10 timer for museet i løpet av et år.

Det var enighet i styret om at passive medlemmer ikke inviteres til middag på museet. Styret tenker at både aktive og passive medlemmer kan inviteres på et mer aktivt medlemsmøte, med et inspirerende foredrag etterfulgt av en idedugnad som kanskje kan skaffe flere aktive medlemmer.

Forslag til eventuelt nye grupper kommer under sak 75/18. Styret vil på neste møte fortsette med å diskutere gruppenes arbeid,

**Sak 75/18: Frivillige. Oppgaver og medvirkning. Eksisterende grupper. Nye grupper?**

**«Løsarbeidere» etter oppgaver og årstid? Hva skal forventes og hva forventer medlemmene? Gode rutiner for rapportering av arbeidstimer. Gradering av «medlemsfordeler»?**

Astrid Stensaas forslo at Venneforeningen kunne forsøke seg på loppemarked, tombola eller kanskje auksjon.

Loppemarked/tombola kunne avvikles når vi har nok lopper/tombolagevinster. Ved en eventuell auksjon måtte vi bruke en rutinert auksjonarius.

Styret var begeistret for forslagene, og vil arbeide videre med dette. Styret kan sende en forespørsel til medlemmene om lopper/auksjonsgjenstander, og om noen er interessert i å delta for eksempel med tombola/loppemarked eller auksjon.

**Sak 76/18: Museumskontakter og gruppekontakter? Hva er mest hensiktsmessig for våre medlemmer og for museet?**

Styret er opptatt av at de frivillige gruppene har en kontaktperson fra Venneforeningen som medlemmene kan henvende seg til med spørsmål om gruppens arbeid, og for eksempel mulighet for å delta i gruppens arbeid.

Gruppene har en museumskontakt, men denne museumskontakten samarbeider med gruppen, og skal ikke være kontaktperson for de enkelte medlemmene i Venneforeningen.

Styret arbeider fremdeles for å få frem en god oversikt over alle gruppene, og gruppenes venneforenings­- og museumskontakt. En av de viktigste oppgavene til gruppens kontaktpersoner er å registrere hvor mange timer de frivillige bruker på arbeidet. Dette er viktig for å vise offentligheten hvor mye frivillig arbeid som faktisk utføres, ikke bare på museet, men i Norge.

Astrid sjekker med deltakere i parsellgruppa hvem som vil være kontaktperson, og spør Aud Nikolaisen om å være kontaktperson for bibliotekgruppen. Tove spør Elin Kirksæter om å være kontaktperson i broderigruppen.

Smiegruppa plasseres sammen med legegruppen, tannlegegruppen og farmasøytene.

Styret jobber videre med gruppeoversikten når Monica Aase har kontaktet alle gruppene, for å få frem tidsbruken.

**Sak 77/18: Rekruttering av nye medlemmer og frivillige. Hva gjør vi, og hva bør vi gjøre?**

Se sak 75/18

**Sak 78/18: Arbeidsfordeling innen styret.**

Vi venter med arbeidsdeling innen styret til styret møter mer fulltallig.

**Sak 79/18: Nytt fra museet**

Det er åpningen av Adolf Øiens stuer 19. november som opptar museet mest for tiden. Det jobbes også med forberedelser til julearrangementet første helg i advent.

**Sak 80/18: Eventuelt**

Astrid Stensaas, Monica Aase, og Tove Malde har utarbeidet et forslag til endring av Venneforeningens nettsider. Astrid Stensaas gjennomgikk forslaget, som ble godt mottatt av resten av styret. Det er enighet om at arbeidsgruppen finpusser forslaget, og så tar et møte med Malin Halbakken Søreide, for å få endringene utført.

Styret var enige i at Venneforeningens brosjyre må revideres og trykkes opp på nytt.

Tove Malde sjekker om medlemmer av Venneforeningen får rabatt på konserter hos Trondheim Symfoniorkester, og på restauranten Tavern.

Referent Tove Malde

25. oktober 2018